Covid-19-statistieke: Positiwiteitskoers daal(Argieffoto: GCIS) Nog 15 501 nuwe gevalle van Covid-19 is in Suid-Afrika bevestig nadat net meer as 59 000 toetse sedert die vorige verslag vir die koronavirus gedoen is. Die Nasionale Instituut vir Oordraagbare Siektes (Nios) sê die positiwiteitskoers is effens laer en staan in hierdie stadium op 26,2%. Dit het ŉ dag tevore op 31,6% gestaan. Nog 457 Covid-19-verwante sterftes is bevestig. Dit bring die algehele sterftesyfer op 62 628 te staan. Altesame 2 090 909 mense het al positief vir Covid-19 getoets, van wie 1 845 038 tot dusver reeds herstel het. In hierdie stadium is daar 183 243 aktiewe gevalle van Covid-19. Gauteng bly die provinsie met die meeste gevalle (59%), gevolg deur die Wes-Kaap (10%), KwaZulu-Natal (8%), Noordwes (6%), Mpumalanga (5%), Oos-Kaap en Limpopo (4%), die Vrystaat (3%) en die Noord-Kaap (1%). Nuwe gevalle per provinsie: In hierdie stadium word 14 995 mense in hospitale vir Covid-19 behandel, die meeste daarvan in private hospitale landwyd. Altesame 164 874 mense is sedert die vorige verslag teen Covid-19 ingeënt. Dit bring die algehele getal inentings wat tot dusver gedoen is op 3 631 102 te staan.